Google Chrome
Google Chrome on ettevõtte Google'i poolt loodud priivaraline veebibrauser. See anti esimest korda välja 2008. aastal ja põhineb komponentidest Apple WebKiti brauserimootorist ja Mozilla Firefoxi brauserist. Hiljem väljastati versioonid Linuxile, macOSile, iOSile ja Androidile. Mais 2012 sai Google Chrome'ist maailma populaarseim veebibrauser, möödudes Internet Explorerist. Enamus Chrome'i lähtekoodist tuleneb Google'i vabast ja avatud allikaga veebibrauserist Chromium, aga Chrome ise on litsentseeritud kui priivara. Algselt oli joonistusmootoriks WebKit, aga Google lõi sellest eraldiseisva mootori nimega Blink. Kõik Chrome'i variandid peale iOS-i versiooni kasutasid Blinki 2017. aasta seisuga. 2022. aasta oktoobril on StatCounteri hinnangul Chrome'i kasutatavus personaalarvutite hulgas 67% (pärast suurimat tulemust - 72.38%, 2018. aasta novembris), on tahvelarvutitel enim kasutatud brauser (olles möödunud Safarist) ja on ka juhtiv nutitelefonidel. Kokku on Chrome'i kasutatavus 65% üle kõigi platvormide, mis tähendab, et see on hetkel maailma enimlevinud veebibrauser. Edu tõttu on Google laiendanud Chrome'i kaubamärki ka teistele toodetele, sealhulgas ChromeOS, Chromecast, Chromebook, Chromebit, Chromebox ja Chromebase.